CELEX: 52012PC0232
Language: hu
Date: 2012-05-25
Title: Javaslat A TANÁCS HATÁROZATA az Európai Uniónak az EGT Vegyes Bizottságbanaz Európai Gazdasági Térségről szóló megállapodás XX. mellékletének (Környezet) módosításával kapcsolatban képviselendő álláspontjáról

|
			
		
		
		52012PC0232
		
			Javaslat A TANÁCS HATÁROZATA az Európai Uniónak az EGT Vegyes Bizottságbanaz Európai Gazdasági Térségről szóló megállapodás XX. mellékletének (Környezet) módosításával kapcsolatban képviselendő álláspontjáról /* COM/2012/0232 final - 2012/0115 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba.
2.           AZ ÉRDEKELTEKKEL FOLYTATOTT KONZULTÁCIÓK
EREDMÉNYEI ÉS HATÁSVIZSGÁLATOK
Az EGT Vegyes Bizottság határozattervezete
(amely megtalálható a tanácsi határozatra irányuló javaslat mellékletében) az
EGT-megállapodás XX. mellékletének (Környezetvédelem) módosítását célozza.
Közelebbről e módosításnak az a célja,
hogy az Európai Közösségen belüli térinformációs infrastruktúra (INSPIRE)
kialakításáról szóló 2007/2/EK irányelvet végrehajtó egyes bizottsági
rendeleteket belefoglalja a megállapodásba. 
A 2007/2/EK irányelvet a 2010. április 30-i 55/2010
EGT vegyes bizottsági határozat[1]
foglalta bele a megállapodásba. A határozat 2011. július 1-jén lépett hatályba.
A 2007/2/EK európai parlamenti és tanácsi
irányelv nyomon követésre és jelentéskészítésre vonatkozó rendelkezéseinek végrehajtásáról
szóló 2009/442/EK bizottsági határozatot és a 2007/2/EK európai parlamenti és
tanácsi irányelv metaadatokra vonatkozó rendelkezéseinek végrehajtásáról szóló,
1205/2008/EK bizottsági rendeletet a 2010. november 10-i 124/2010 EGT vegyes
bizottsági határozat[2]
foglalta bele a megállapodásba. Ez a határozat 2011. július 1-jén lépett
hatályba.
Az 55/2010 EGT vegyes bizottsági határozat
kiigazításokat tartalmaz a 2007/2/EK irányelvben meghatározott egyes
határidőkkel kapcsolatban. A kiigazítások szerint a fenti határidők
vagy a vonatkozó végrehajtó szabályokat a megállapodásba foglaló EGT vegyes
bizottsági határozat (124/2010) hatályba lépésének időpontjától vagy az 55/2010
EGT vegyes bizottsági határozat hatályba lépésének időpontjától
kezdődnek. 
Az EFTA-államok hozzáfűzték, hogy
amennyiben az 55/2010 EGT vegyes bizottsági határozatban szereplő
kiigazításokat fenntartják, és a megállapodásba belefoglalandó új EU jogi
aktusokkal kapcsolatban hasonló kiigazításról rendelkeznek, az EFTA-államok
által végrehajtandó fellépések nem ugyanazt az időbeli és logikai
sorrendet követnék, mint az EU-tagállamok által végrehajtandó intézkedések. 
A helyzet orvoslására az EFTA-államok szerint
a vonatkozó EU jogi aktusokban meghatározott összes dátumra és határidőre
kellene hivatkozni az EGT vegyes bizottsági határozat hatályba lépésének
időpontja helyett. Továbbá, annak figyelembe vétele érdekében, hogy az 55/2010
EGT vegyes bizottsági határozatot az irányelv elfogadása után három évvel
fogadták el, az EFTA-államok helyénvalónak tartják a vonatkozó EU jogi
aktusokban meghatározott kapcsolódó időpontok és határidők további
három évvel történő meghosszabbítását. 
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját. 
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság remélhetőleg ezt az álláspontot a lehető
leghamarabb elő tudja terjeszteni az EGT Vegyes Bizottságban.
2012/0115 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az Európai Gazdasági Térségről szóló megállapodás XX. mellékletének
(Környezet) módosításával kapcsolatban képviselendő álláspontjáról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 192. cikke (1)
bekezdésére, összefüggésben annak 218. cikke (9) bekezdésével,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[3] és különösen annak 1. cikke (3)
bekezdésére,
tekintettel az Európai Bizottság
javaslatára,
mivel:
(1)       A 2007/2/EK európai
parlamenti és tanácsi irányelv hálózati szolgáltatásokra vonatkozó
rendelkezéseinek végrehajtásáról szóló, 2009. október 19-i 976/2009/EK bizottsági
rendeletet[4]
bele kell foglalni a megállapodásba. 
(2)       A 2007/2/EK európai
parlamenti és tanácsi irányelvnek a közösségi intézmények és szervek számára a
tagállamok téradatkészleteihez és -szolgáltatásaihoz összehangolt feltételekkel
biztosított hozzáférés tekintetében történő végrehajtásáról szóló, 2010.
március 29-i 268/2010/EU bizottság rendeletet[5]
bele kell foglalni a megállapodásba.
(3)       A 976/2009/EU rendeletnek a
letöltési szolgáltatások és az átalakítási szolgáltatások tekintetében
történő módosításáról szóló, 2010. november 23-i 1088/2010/EU bizottsági
rendeletet[6]
bele kell foglalni a megállapodásba. 
(4)       A 2007/2/EK európai
parlamenti és tanácsi irányelv végrehajtásáról szóló, 2010. november 23-i 1089/2010/EU
bizottsági rendeletet[7]
bele kell foglalni a megállapodásba. 
(5)       A 2007/2/EK európai
parlamenti és tanácsi irányelv téradatkészletek és -szolgáltatások
interoperabilitására vonatkozó rendelkezéseinek végrehajtásáról szóló 1089/2010/EU
rendelet módosításáról szóló, 2011. február 4-i 102/2011/EU bizottsági
rendeletet[8]
bele kell foglalni a megállapodásba, 
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás XX. mellékletének (Környezetvédelem) tervezett
módosításával kapcsolatosan képviselendő álláspontjának az e határozathoz
mellékelt EGT vegyes bizottsági határozattervezeten kell alapulnia.
2. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
AZ
EGT VEGYES BIZOTTSÁG 
…/... HATÁROZATA 
(ÉÉÉÉ.
hónap NN.) 
az
Európai Gazdasági Térségről szóló megállapodás XX. mellékletének
(Környezetvédelem) módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: a megállapodás) és különösen annak 98. cikkére,
mivel:
(1)                   
A megállapodás XX. mellékletét a […]-i […/…] EGT
vegyes bizottsági határozat[9]
módosította.
(2)                   
A 2007/2/EK európai parlamenti és tanácsi irányelv
hálózati szolgáltatásokra vonatkozó rendelkezéseinek végrehajtásáról szóló, 2009.
október 19-i 976/2009/EK bizottsági rendeletet[10]
bele kell foglalni a megállapodásba. 
(3)                   
A 2007/2/EK európai parlamenti és tanácsi
irányelvnek a közösségi intézmények és szervek számára a tagállamok
téradatkészleteihez és -szolgáltatásaihoz összehangolt feltételekkel
biztosított hozzáférés tekintetében történő végrehajtásáról szóló, 2010.
március 29-i 268/2010/EU bizottság rendeletet[11]
bele kell foglalni a megállapodásba.
(4)                   
A 976/2009/EU rendeletnek a letöltési
szolgáltatások és az átalakítási szolgáltatások tekintetében történő
módosításáról szóló, 2010. november 23-i 1088/2010/EU bizottsági rendeletet[12] bele kell foglalni a
megállapodásba. 
(5)                   
A 2007/2/EK európai parlamenti és tanácsi irányelv
végrehajtásáról szóló, 2010. november 23-i 1089/2010/EU bizottsági rendeletet[13] bele kell foglalni a
megállapodásba. 
(6)                   
A 2007/2/EK európai parlamenti és tanácsi irányelv
téradatkészletek és -szolgáltatások interoperabilitására vonatkozó
rendelkezéseinek végrehajtásáról szóló 1089/2010/EU rendelet módosításáról
szóló, 2011. február 4-i 102/2011/EU bizottsági rendeletet[14] bele kell foglalni a
megállapodásba,
ELFOGADTA EZT A HATÁROZATOT:
1. cikk
A megállapodás XX. melléklete a
következőképpen módosul:
1.           Az 1j. pont (2007/2/EK európai
parlamenti és tanácsi irányelv) a) és b) kiigazításának helyébe a következő
szöveg lép:
„a)     Az EFTA-államok tekintetében a 6. cikk a)
pontjában és b) pontjában, valamint a 7. cikk (3) bekezdésében megszabott
határidők úgy értendőek, hogy további hároméves időszakot
foglalnak magukban.
b)      Az EFTA-államok tekintetében a 21. cikk (2)
és (3) bekezdésében, valamint a 24. cikk (1) bekezdésében említett dátumok úgy
értendők, hogy további hároméves időszakot foglalnak magukban.”
2.           A 1jb. pont (2009/442/EK bizottsági
határozat) az alábbi kiigazítással egészül ki:
              „A határozat rendelkezéseit e
megállapodás alkalmazásában az alábbi kiigazításokkal kell értelmezni:
a)      Az EFTA-államok tekintetében a 11. cikk (2)
bekezdésének második albekezdésében említett év megegyezik a 18. cikkben
említett, az EFTA-államokra vonatkozóan kiigazított évvel.
b)      Az EFTA-államok tekintetében a 18.
cikkben említett dátum úgy értendő, hogy további hároméves időszakot
foglalnak magukban.”
3.           A melléklet az 1jb. pont (2009/442/EK
bizottsági határozat) után a következő szöveggel egészül ki:
„1jc.  32009 R 0976: A Bizottság 2009.
október 19-i 976/2009/EK rendelete a 2007/2/EK európai parlamenti és tanácsi
irányelvnek hálózati szolgáltatásokra vonatkozó rendelkezéseinek
végrehajtásáról (HL L 274, 2009.10.20., 9.o.), az alábbi módosítással:
–        32010 R 1088: A Bizottság 2010. november
23-i 1088/2010/EU rendelete (HL L 323., 2010.12.8., 1. o.).
         A rendelet rendelkezései e megállapodás
alkalmazásában a következő kiigazítással értendők:
         Az EFTA-államok tekintetében a 4.
cikkben említett dátumok úgy értendők, hogy további hároméves
időszakot foglalnak magukban.
1jd.   32010 R 0268: A Bizottság 2010.
március 29-i 268/2010/EU rendelete a 2007/2/EK európai parlamenti és tanácsi
irányelvnek a közösségi intézmények és szervek számára a tagállamok
téradatkészleteihez és -szolgáltatásaihoz összehangolt feltételekkel
biztosított hozzáférés tekintetében történő végrehajtásáról (HL L 83., 2010.3.30.,
8. o.).
         A rendelet rendelkezései e megállapodás
alkalmazásában a következő kiigazítással értendők:
         Az EFTA-államok tekintetében a 8.
cikkben megszabott határidők úgy értendőek, hogy további hároméves
időszakot foglalnak magukban.
1je.    32010 R 1089: A Bizottság 2010. november 23-i
1089/2010/EU rendelete a 2007/2/EK európai parlamenti és tanácsi irányelv
téradatkészletek és -szolgáltatások interoperabilitására vonatkozó
rendelkezéseinek végrehajtásáról (HL L 323, 2010.12.8., 11.o.), az alábbi
módosítással:
–        32011 R 0102: A Bizottság 2011. február 4-i
102/2011/EU rendelete (HL L 31., 2011.2.5., 13. o.)”.
2. cikk
A 976/2009/EU, a 268/2010/EU, az 1088/2010/EU,
az 1089/2010/EU és a 102/2011/EU bizottsági rendeletnek az Európai Unió
Hivatalos Lapja EGT-kiegészítésében közzéteendő izlandi és norvég
nyelvű szövege hiteles.
3. cikk
Ez a határozat [...]-án/-én lép hatályba,
feltéve hogy az EGT Vegyes Bizottság a megállapodás 103. cikkének (1)
bekezdésében előírt összes bejelentést megkapta[15].
4. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, […]-án/-én.
            az EGT Vegyes Bizottság
részéről
            az
elnök
            
            
            
            az EGT Vegyes Bizottság
            titkárai
            
[1]                      HL L 181., 2010.7.15.,
23. o.
[2]               HL L 58., 2011.3.3., 82. o.
[3]               HL L 305., 1994.11.30., 6. o. 
[4]               HL L 274., 2009.10.20., 9. o.
[5]                      HL L 83., 2010.3.30., 8.
o.
[6]               HL L 323., 2010.12.8., 1. o.
[7]               HL L 323., 2010.12.8., 11. o.
[8]               HL L 31., 2011.2.5., 13. o.
[9]               HL L […].
[10]               HL L 274., 2009.10.20., 9. o.
[11]                      HL L 83., 2010.3.30., 8.
o.
[12]               HL L 323., 2010.12.8., 1. o.
[13]               HL L 323., 2010.12.8., 11. o.
[14]               HL L 31., 2011.2.5., 13. o.
[15]               [Alkotmányos követelmények
fennállását nem jelezték.] [Alkotmányos követelmények fennállását jelezték.]